# Kjære Rotarianere i Distrikt 2310

Det er fortsatt sommer og for mange av dere også ferietid.

Jeg håper dere har hatt muligheten til å nyte godt av feriedager, samvær med familie og venner og rikelig med påfyll for kropp og sjel.

Korona-situasjonen har bidratt til at mange har måttet endre sine ferieplaner. Jeg håper at dere ser og griper noen av de mange mulighetene Norge kan by på som ferieland.

Rotary har 7 fokusområder. Disse er:

1. Fredsbygging og konfliktforebygging
2. Sykdomsforebygging og behandling
3. Vann, sanitær og hygiene
4. Mødre- og barnehelse
5. Grunnleggende utdanning og leseferdigheter
6. Samfunnsøkonomisk utvikling.
7. Støtte Miljøet

Fokusområde nr. 7 – «Supporting the Environment» er nytt av året og ble enstemmig vedtatt av The Rotary Foundation Trustees og Rotary International Board of Directors.

Mer enn 18 millioner dollar blitt bevilget fra «The Foundation» til miljørelaterte prosjekter de siste fem årene. Ved å løfte miljøengasjementet opp som et nytt fokusområde, er det mitt håp at dette også skal bidra til å engasjere yngre mennesker som medlemmer.

Tidligere RI-presidenter Paulo V.C. Costa og Ian H.S. Riseley har vært forkjemper det nye fokusområdet.

«Det er på tide at vi bruker de kollektive ressursene våre til å investere på en smart og effektiv måte å beskytte miljøet vårt,» sier Foundation Trustee President Gary C.K. Huang. «Vi er kvalifiserte til å ta dette initiativet fordi vi er en global gruppe av problemløsere med mangfoldige talenter».

Selv ser jeg meg som en engasjert miljøforkjemper der jeg er opptatt av å finne bærekraftige virkemidler for å redusere menneskehetens påvirkning og forbruk av våre felles ressurser.

Det vil bli mulig å søke prosjektstøtte fra og med 1. juli 2021 og jeg ser frem til å se nye prosjekter innenfor dette området og slutter meg til tidligere RI president Ian H.S. Riseley:

«Dette er et spennende øyeblikk i rotaryhistorien.»

Lag en fortsatt fin sommer!

Beste hilsen

Inger-Marie